**5-րդ կրթական հարթակ**

 **19-րդ շաբաթ**

***Նախորդ դասի ստուգում/։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Նախորդ դասի ամփոփում`**
* **Գրականություն- «Ազգային երգը 1», Ավետիք Իսահակյան, Մայրենի 4, էջ 72**։
* Դասարանում կարդալ և վերլուծել **«Ազգային երգը 1»,էջ72**
* Պատմվածքը պատմիր քո բառերով։
* Պատմվածքում նկարագրված ժամանակաշրջանում Հայաստանն անկա՞խ էր․ հիմնավորիր քո կարծիքը։
* Հեղինակն ինչպե՞ս է բնութագրում աշունը։
* Պատմվածքում Մասիսն ինչպիսի՞ն էր։
* Ինչպե՞ս կբնութագրես այդ ժամանակների ուսուցիչներին։
* **Քերականություն- Ածական, ածականի համեմատության աստիճանները**: Ամփոփել դասանյութը հարցերով, ստուգել տնային հանձնարարությունները։
* **Բառագիտություն**
	+ **Ամփոփել հետևյալ բառերի բացատրությունները**
		- Տարրական դպրոց- նախնական դպրոց, որտեղ սովորեցնում են նախնական գիտելիքներ։
		- Հինավուրց-շատ հին, վաղեմի
		- Արահետ-նեղ ճանապարհ
		- Խորհրդավոր- գաղտնիքներով պատված
	+ **Ամփոփել հետևյալ բառերի հոմանիշները**
	+ Գեղջուկ- գյուղացի
	+ Վճիտ- պարզ, մաքուր
	+ Բուրմունք- հոտ
	+ Անվրդով-հանգիստ, խաղաղ
	+ Հուռթի – բերքառատ
* **Ամփոփել հետևյալ բառերի հականիշները**
	+ - Վեր-վար
		- Հաջորդ-նախորդ
		- Առաջ- հետո
		- Երիտասարդ- ծեր
* **Ուղղագրություն –** Կրկնել հետևյալ բառերի ուղղագրությունը՝ թելադրության միջոցով։ **Տարրական,խորհրդավոր, ուղղակի,քաղցր, անվրդով, հինավուրց, գաղտնի**
* **Մշակույթ- Հովհաննես Թումանյան**
* Ե՞րբ և որտե՞ղ է ծնվել Հովհաննես Թումանյանը։
* Թումանյանից ի՞նչ նշանավոր ստեղծագործություններ գիտեք, թվարկեք։
* Տարբեր աղբյուրներւց փնտրեք մեկ տեղեկություն կամ փաստ Թումանյանի մասին և համալրեք նրա կենսագրությունը։

***Նոր դաս***

* **Գրականություն - «Ազգային երգը 2», Ավետիք Իսահակյան, Մայրենի 4, էջ 75**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն**
	+ **Կրկնողություն․** Ածականի համեմատության աստիճանները։
	+ **Բառի ուղիղ և փոխաբերական իմաստները։**
* **Մշակույթ –**  Բարեկենդանի տոն

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել **«Ազգային երգը 2»,էջ75**
* Պատմվածքը պատմիր քո բառերով։
* Ազգային ի՞նչ երգ երգեցին երեխաները։
* Քո բառերով նկարագրիր գյուղական դպրոցը, երիտասարդ ուսուցչին և երեխաներին։
* Որն է պատմվածքի հիմնական միտքը։
* **Բառագիտություն**
	+ Սովորել հետևյալ բառերի բացատրությունները
		- Եռանդ- ոգևորություն, որևէ բան անելու ցանկություն
		- «Բաղաձայն»- երգելու ձայն չունեցող
		- Ներդաշնակ- համաչափ
		- Միահամուռ- բոլորը միասին, համախմբված
	+ Սովորել նշված բառերի **հոմանիշները**
* Ուրիշ- տարբեր, այլ
* Վերջանալ- ավարտվել
* Խնդրել- աղաչել
* Գոչել-գոռալ, բղավել
* Հուժկու- ուժեղ, հզոր
	+ Սովորել նշված բառերի **հականիշները**
		-
		- Միասին- առանձին
		- Դժբախտաբար- բարեբախտաբար
		- Ճիշտ- սխալ
		- Ուրախ- տխուր
		- Թեթև- ծանր
	+ Սովորել հետևյալ բառերի **ուղղագրությունը**։
		- Երրորդ, կուրծք,հուժկու,անպատճառ, քառասուն

**Քերականություն-****կրկնողություն․ Ածական, ածականի համեմատության աստիճանները**

* Կան ածականներ, որոնց ցույց տված հատկանիշը համեմատելի է: Համեմատության աստիճանները երեքն են՝ դրական, բաղդատական, գերադրական:
* **Դրական** աստիճանում բառն իր ուղիղ ձևն ունի, օրինակ՝ լավ, բարի, գեղեցիկ…
* **Բաղդատական** աստիճանում այն համեմատվում է մեկ այլ հատկանիշի հետ, որի համար օգտագործում ենք **ավելի**, **պակաս** բառերը, օրինակ` ավելի լավ, ավելի բարի, պակաս գեղեցիկ…
* **Գերադրական** աստիճանում ածականը ցույց է տալիս մի այնպիսի հատկանիշ, որը բոլորից լավն է: Կազմվում է **ամենա** բառի կամ **գույն** ածանցի միջոցով,  օրինակ` ամենալավ կամ լավագույն, ամենագեղեցիկ կամ գեղեցկագույն, ամենաբարի…

**Առաջադրանքներ**

* **Հետևյալ ածականները դրեք համեմատության երեք աստիճաններով** հին, ուժեղ, ջինջ, քաջ, պայծառ, անուշ։
* **Ձեր ընտրությամբ երեք բառերով կազմեք նախադասություն։**
* **Աշխատանքային տետրում կատարել հետևյալ հանձնարարությունները**
	+ **էջ 52, վարժություն 111 ա, բ , վարժություն 112,**
	+ **էջ 53, վարժություն113 ա,բ, վարժություն 114 ա**

***Մշակույթ*Բարեկենդանի տոնի**

Բարեկենդան նշանակում է բարի կենդանություն: Այն ուրախության ու զվարճանքի օր է, հիշեցնում է Ադամի և Եվայի դրախտային կյանքը, երբ նրանք ապրում էին վայելքի ու անհոգության մեջ:

Նախկինում դրանք հեթանոսական տոնախմբությունների օրեր էին, կատարվում էին փետրվարին կամ մարտի սկզբին: Տոնը հավանաբար կապ ուներ գարնան սկսվելու հետ: Եվ պատահական չէին զվարճությունները, որոնք արթնացող բնությանն ուրախ դիմավորելու, մարդկանց վերակենդանացնելու խորհուրդ ունեին: Մարդիկ մաղթում էին միմյանց բարի կենդանություն: Հետագայում քրիստոնեությունը հարմարեցրեց իրեն և դարձրեց Մեծ Պահքի նախորդող շաբաթվա տոն, որը նշվում էր կերուխումով, մասսայական խաղերով, մրցումներով, թատերախաղերով, պարերով և այլն: Այն տևում էր երկու շաբաթ՝ անմիջականորեն հաջորդելով Ս. Սարգսի տոնինն և ավարտվելով Մեծ Պասով: Մեծ Պահքին նախորդող կիրակին Բուն Բարեկենդանի օրն էր: Պահքի կարևոր լինելը մարդկանց ցույց է տվել Քրիստոս: Նա անապատում 40 օր է անցկացրել: Մարդիկ Հիսուս Քրիստոսի օրինակով են պահում Մեծ Պահքը: Մեծ Պահքի 40 օրերին գումարվել են նաև Զատիկին նախորդող 9 օրերը, և այն տևում է 49 օր: Մեծ Պահքն ավարտվում է Զատիկի` Հիսուս Քրիստոսի Հարության տոնով:

Բարեկենդանն այնքան սիրված, ժողովրդական, սպասված տոն էր, որ հայ ազգի կողմից այն ընկալվում էր որպես ամենաազգային («հայոց ազգի օրեր»), ինչպես նաև ամենաերջանկաբեր, խրախճանք, ճոխ ու առատ ուտելիքներ վայելելու տոն, պարերի, խաղերի, զվարճահանդեսների, թատերախաղերի, այցելությունների և ուրախության երկու շաբաթ: Այդ օրերին թույլատրվում էր առատ ուտելիք, կերուխում: Նախապատվությունը տրվում էր մսեղենի, կաթնեղենի, յուղի առատությանը: Տավարի, ոչխարի և թռչնեղենի մսից պատրաստում էին զանազան ճաշատեսակներ: Առաջին օրերին պատրաստում էին մեծ քանակությամբ գաթա ու հալվա: Երեկոյան ուտում էին կաթնապուր, մածուն, խաշած ձու: Պարտադիր ճաշատեսակը խաշիլն էր, որով սկսվում էր տոնը և երկու շաբաթ պատրաստվում բոլոր տներում: Տանտիկիններն իրենց պահած մթերքներով շռայլորեն հյուրասիրում էին ընտանիքի անդամներին և հյուրերին: վերջին օրը, երեկոյան, կաթնապուր ու մածում էին ուտում, վրայից` խաշած ձու, ասելով. «բերաններս փակում ենք սպիտակ ձվով: Աստված արժանացնի կարմիր ձվով բաց անելու»,- ակնարկելով, որ ահա սկսվում է Մեծ պասը, որի 49 օրերի ընթացքում այլևս ձու չպիտի ուտեն մինչև Զատիկ: Տոնին պատրաստվում և մասնակցում էին բոլորը` մեծ, թե փոքր: Չնայած ամենուր դեռ ձյուն էր, ցուրտ, սակայն դա չէր խանգարում, որ մարդիկ անձնատուր լինեն զվարճություններին:

**Կարողանալ պատասխանել** **հետևյալ հարցերին․**

1. Ի՞նչ է նշանակում Բարեկենդան։
2. Ո՞ր ժամանակաշրջանից է սկսվել այդ տոնակատարությունը։
3. Ինչպե՞ս էին մարդիկ նախապատրաստվում այդ տոնին։
4. Ի՞նչ ճաշատեսակներ էին պատրաստում կանայք։
5. Դուք որբևէ լսե՞լ կամ մասնակցե՞լ եք Բարեկենդանի տոնակատարությանը։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։